**Regăsire**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Regăsire

De ce-ai venit? Cin-te-a chemat

Iubire de tristeţe roasă?

Prin toată lumea ai umblat

Şi-ai stat cu regi şi prinţi la masă.

Unde-ai fost tu când te-am strigat

Iubire palidă, nebună?

Eu nu ştiam că ne-am certat

Şi ai plecat cu tot cu lună.

Iubire, pune-ţi haine noi,

Clăteşte-ţi faţa obosită.

Împarte totul azi la doi

Şi nu mai fi acum mâhnită.

De-oi vrea să pleci iar de la mine,

Dă un anunţ la un ziar.

Dar vreau să te gândeşti mai bine

Să nu faci drumul în zadar.

Pierdută sunt eu fără tine

Şi stearpă sunt ca un deşert.

Însă acum îmi e mai bine,

Îmbrăţisează-mă, te iert.